Napomena o zaštiti podataka

(kako koristimo podatke o učenicima)

# Uvod

Škola je javna ustanova koja obavlja djelatnost odgoja i obrazovanja u srednjoj školi sukladno Rješenju Ministarstva znanosti i obrazovanja Republike Hrvatske i prema osnivačkom aktu Osnivača Škole.

Statutom Škole određeno je da Škola obavlja djelatnost srednjeg odgoja i obrazovanja kao javna služba, na temelju nacionalnog kurikuluma, nastavnog plana i programa te školskog kurikuluma, sukladno zakonima i pripadajućim pravilnicima.

## Na osnovi javnih ovlasti Škola obavlja sljedeće poslove:

* upise u školu i ispisi iz škole s vođenjem odgovarajuće evidencije i dokumentacije,
* organizaciju i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,
* vrednovanje i ocjenjivanje učenika te vođenje evidencije o tome kao i o učeničkim postignućima,
* poduzimanje pedagoških mjera i vođenje evidencije o njima sukladno Zakonu o odgoju i obrazovanju u osnovnoj i srednjoj školi i Pravilniku o kriterijima za izricanje pedagoških mjera
* organizaciju predmetnih i razrednih ispita i vođenje evidencije o njima,
* izdavanje javnih isprava i drugih potvrda,
* upisivanje podataka o odgojno-obrazovnom radu u e-Maticu – zajednički elektronički upisnik ustanova.

**ŠKOLA SVAKE GODINE OBJAVLJUJE GODIŠNJAK**. *Svaki roditelj može se informirati o njegovom sadržaju prethodnih godina. Ukoliko netko od roditelja ne želi da podaci nejgovog djeteta ili fotografije budu objavljene u Godišnjaku*, **ne bi trebao sudjelovati u aktivnostima**.

# Zaštita podataka

Škola prikuplja i obrađuje osobne podatke na temelju Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ i svim Smjernicama Radne skupine, Zakona o provedbi Opće uredbe o zaštiti podataka NN 42/2018 od 3. svibnja 2018. godine a sve u skladu sa Zakonom o odgoju i obrazovanju u osnovnim i srednjim školama (NN 68/2018)

Pri tome:

1. Škola, poštujući ranije navedene zakonske okvire, određuje svrhe i sredstva obrade osobnih podataka čime u pravilu djeluje kao voditelj obrade.
2. Kada se obrada provodi u ime Škole, koristi se jedino izvršitelj obrade koji u dovoljnoj mjeri jamče provedbu odgovarajućih tehničkih i organizacijskih mjera na način da je obrada u skladu sa zahtjevima iz Uredbe i da se njome osigurava zaštita prava ispitanika.
3. Prilikom prikupljanja osobnih podataka koje Škola obrađuje u ime voditelja obrade, Škola djeluje kao izvršitelj obrade poštujući ugovor ili neki drugi pravni akt koji navodi predmet i trajanje obrade, prirodu i svrhu obrade, vrstu osobnih podataka i kategoriju ispitanika te obveze i prava voditelja obrade.

# Kategorije osobnih podataka učenika koje škola obrađuje

## Popis kategorija osobnih podataka

Ovaj popis nije potpun, postojeće kategorije osobnih podataka učenika koje škola obrađuje dostupne su u tajništvu škole na zahtjev ili na web stranicama škole u odjeljku “Privatnost”.

1. osobni i kontaktni podaci (poput imena, foto audio ili video snimke, jedinstvene oznake učenika, podaci za kontakt i adresa)
2. osobne karakteristike (poput etničke pripadnosti, jezika, prava na besplatnu školsku prehranu)
3. sigurnosne informacije (poput sudskih odredbi i profesionalnih zaduženja)
4. posebne obrazovne potrebe (uključujući same potrebe i njihovu kategorizaciju)
5. medicinsko administrativni podaci (poput podataka o liječenju, zdravlju djeteta, ortodontski podaci, alergije, zahtjevi za lijekovima i dijetalnoj prehrani)
6. prisustvovanje (poput evidencije prisustva nastavi, broju izostanaka, razlozima izostanka i pohađanju prijašnjih škola)
7. stručna putovanja i izvannastavne aktivnosti
8. ocjena i postignuti uspjeh (poput mišljenja stručnog osoblja, rezultata na ispitima)
9. podaci o ponašanju (pedagoške mjere)

# Zašto prikupljamo i koristimo osobne podatke učenika

## Popis svrha obrade

Ovaj popis nije potpun, postojeće svrhe u koje škola obrađuje osobne podatke učenika dostupne su u tajništvu škole na zahtjev ili na web stranicama škole u odjeljku “Privatnost”.

## Osobne podatke učenika prikupljamo i koristimo u slijedeće svrhe:

1. kako bi omogućili obrazovanje učenika
2. kako bi ispunili prihvaćeni Kurikulum i Godišnji plan i program rada škole
3. kako bi pratili i izvještavali o postignutim rezultatima učenika
4. kako bi osigurali skrb i pružili prikladan odgoj
5. kako bi procijenili kvalitetu našeg rada
6. kako bi osigurali zaštitu i sigurnost djece (alergije na hranu ili kontakt podaci u hitnim slučajevima)
7. kako bi mogli odgovoriti na zahtjeve koje pred nas stavlja Ministarstvo znanosti i obrazovanja

# Pravna osnova po kojoj prikupljamo i obrađujemo osobne podatke učenika

Sukladno općoj uredbi o zaštiti podataka, pravne osnove na kojima se zasniva zakonitost obrade osobnih podataka učenika su slijedeće:

1. za svrhe (a), (b), (c), (d) i (e) sukladno pravnoj osnovi u “javnom interesu” (Članak 6.1.e): prikupljanje i obrada osobnih podataka učenika nužna je kako bi škola ispunila svoju javnu zadaću kao obrazovna i odgojna javna ustanova prema Statutu škole provođenjem prihvaćenog Kurikuluma i Godišnjeg plana i programa rada škole.
2. za svrhu (f) sukladno pravnoj osnovi “zaštite ključnih interesa” (Članak 6.1.d): kako bi osigurala sigurnost djece (alergija na hranu ili zdravstveno stanje)
3. za svrhu (g) sukladno pravnoj osnovi “pravnih obveza” škole (Članak 6.1.c): kako bi prikupila, obradila i dostavila podatke sukladno Zakonu o odgoju i obrazovanju u osnovnoj i srednjoj školi NN 68/2018 i ostalim zakonskim i pod zakonskim aktima
4. dodatno, što se tiče prikupljanja i obrade posebnih kategorija osobnih podataka: uvjeti a, b, c i d iz Članka 9. Opće uredbe o zaštiti podataka.

## Prikupljanje osobnih podataka učenika

Osobne podatke učenika inicijalno prikupljamo putem upisnica početkom školske godine. Dodatno, ukoliko učenik dolazi iz druge škole, osnovne podatke dobijemo od te škole elektroničkim putem na zaštićeni način, a prenosi se putem sustava e-matice.

Tijekom realizacije pojedinih projekata, programa ili aktivnosti koje su prihvaćene u Kurikulumu i Godišnjem planu i programu škole, ovlaštene osobe poput predmetnih nastavnika, stručnih suradnika ili drugih od škole odobrenih i provjerenih osoba, prikupljaju osobne podatke učenika. Oblici osobnih podataka koji se pri tom prikupljaju mogu uključivati pisane, likovne, muzičke ili neke druge radove učenika, rezultate natjecanja, audio, foto i video snimke.

Podaci o učenicima neophodni su za provođenje aktivnosti koje provodi škola. Dok je većina osobnih podataka učenika koje prikupljamo u pojedine svrhe obavezna kako je to obrazloženo u pravnoj osnovi, neki od njih traženi su na dobrovoljnoj osnovi. Kako bi se uskladili s Općom uredbom o zaštiti podataka, prilikom prikupljanja osobnih podataka obavijestit ćemo vas je li to obavezno ili imate mogućnost izbora.

**Škola koristi VIDEO NADZOR** samo u slučaju potrebe zbog zaštite imovine, učenika i drugih osoba u školi, sukladno Pravilniku o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima.

## Pohrana osobnih podataka učenika

Osobne podatke učenika pohranjujemo na siguran način u vremenskom periodu određenom politikom čuvanja podataka pri tome primjenjujući odgovarajuće tehničke i organizacijske mjere. **ROKOVI ČUVANJA SU SUKLADNI PROPISIMA i definirani kao prilog Pravilniku o zaštiti i obradi arhivskog i registraturnog gradiva.**

## Kome Škola prenosi osobne podatke učenika

* drugoj školi u koju učenik prelazi u obrazovni program
* organizatorima domaćinima natjecanja kad se dostavljaju podaci učenika koji sudjeluju na natjecanju
* Ministarstvo znanosti i obrazovanja
* Osnivaču (Istarskoj Županiji)
* Agenciji za strukovno obrazovanje
* Zavod za zdravstveno osiguranje učenika
* Ugovornim javnim prijevoznicima učenika (Autotrans d.d., Pulapromet d.o.o.)
* Turističkoj agenciji / Hoteli izvan EU
* Osiguravajućoj kući
* Policijskoj postaji
* Centar za socijalnu skrb
* Služba za školsku medicinu Rovinj

## Zašto prenosimo osobne podatke učenika

* Drugoj školi radi daljnjeg školovanja
* Organizatorima natjecanja radi dostavljanja osnovnih podataka učenika utvrđenih u propozicijama natjecanja
* MZO radi evidentiranja učenika u elektroničkom obliku (e-Matica), kreiranja identiteta učenika na administrativnom sučelju HUSO elektroničkog sustava za pristup CARNetovim uslugama i servisima za pristup e-Dnevniku kao i za prijavu državne mature
* Osnivaču se dostavljaju podaci o učenicima putnicima temeljem godišnje Odluke Vlade Rep.Hrvatske za ostvarivanje prava na sufinanciranje međumjesnoga javnog prijevoza učenika, kao i podaci o učenicima s teškoćama kojima treba pomoćnik u nastavi
* Agenciji se putem VETIS-a unose podaci učenika kako bi se izvršile prijave za natjecanje učenika strukovnog usmjerenja.
* Zavodu za zdr. osiguranje osnovne podatke učenika u svrhu osiguranja učenika od posljedica nesretnog slučaja (učenici koji rade putem učeničkog servisa)
* Ugovorni javni prijevoznici (ugovori s osnivačem) dobivaju na propisanom obrascu (kojeg potpisuju i roditelji) osobne podatke učenika koji trebaju mjesečnu kartu
* Turističkim agencijama dostavljaju se osnovni podaci potrebni u svrhu organiziranja izleta. Ukoliko se osobni podaci o učenicima dostavljaju van granice EU sklapa se Ugovor u kojem se uređuje sigurnost podataka uz nadležnost suda.
* Osiguravajućoj kući dostavljaju se osnovni podaci u svrhu osiguranja učenika od posljedica nesretnog slučaja.
* Dostavljaju se podaci o učenicima u slučaju potrebe obavještavanja policije o problematici s učenicima o čemu se roditelji malodobne djece obavještavaju.
* Centru se dostavljaju podaci o učenicima u slučaju potrebe obavještavanja policijske postaje o problematici s učenicima o čemu se roditelji malodobne djece obavještavaju.
* Služba za školsku medicinu Rovinj prikuplja osnovne podatke učenika radi sistematskih pregleda i cjepljenja učenika

## Upiti o privatnosti

Sukladno Općoj uredbi o zaštiti podataka Škola osigurava roditeljima i učenicima uz ostala prava i pravo na pristup osobnim podacima koje o njima prikuplja i obrađuje. Zahtjev za pristup vašim osobnim podacima ili zapisima o vašem djetetu možete podnijeti u tajništvu škole ili prema Službeniku za zaštitu podataka William Bello na elektroničku adresu dpo@bello.hr. Putem web stranice škole moguće je također popuniti zahtjev za ostvarenje prava kako je to navedeno u Općoj uredbi o zaštiti podataka.

##  Dostupna su vam također i slijedeća prava:

* prigovoriti na obradu osobnih podataka koji mogu ili već jesu uzrokovali štetu ili neugodu
* spriječiti obradu u svrhu direktnog marketinga
* prigovoriti na odluke donešene automatskim načinom (profiliranje)
* u određenim okolnostima ispravak, blokiranje ili brisanje odn. uništavanje netočnih podataka
* tražiti obeštećenje ili preko AZOPa ili na sudu.

Ukoliko imate bilo kakvih nedoumica o načinu kako prikupljamo ili koristimo vaše osobne podatke, trebate odmah postaviti upit nama ili direktno prema AZOPu na poštansku adresu AZOP, Martićeva ulica 14 HR 10 000 Zagreb, ili elektroničku adresu azop@azop.hr.

U Školi na I. katu, kod oglasne ploče, su uokvirene informacije za učenike kako štititi, odn. čuvati svoju privatnost.

# Kontakt

Želite li razgovarati o bilo čemu u svezi ove Napomene o zaštiti podataka molimo vas obratite se na:

tajništvo škole, ured@ss-zcrnje-rovinj.skole.hr

službeniku za zaštitu podataka, dpo@bello.hr

AZOP, azop@azop.hr